Muasem

Muasem (dt. Morsum) es en Tērp üp Uast-Söl’. Hat liit ön en Hiiđ-Lönskep, wat deling tö di Nationalpark Schleswig-Holsteinisches Wattenmeer jert.  

Muasem es dit jerst Tērp hur di Toch henkumt, aur di Hindenburg-Dam. 

 Muasem Lir 
Muasem heer uk en gurt Masi Mēsklön, en ön di Soowentiger Jaaren es diar jit fuul Molk, Iartaaplern esf. fan Muasem kemen.

Fuul Buuren haa man āphualen, aurdat di Bundeswehr gur Aarber fuar jam önber. 

Töhop me "Gardinen iin ön di Buusem" (Gardinen im Kuhstall), dit Ombechning fan di Buusem tö Rüm fuar di Baarilir, wiar dit iinfacher Aarber en muar Jil.

Masi fan des Lir heer ja Kraam nü forkoopet en sen hentö't Fastlön gingen.

Aaftinoch haa ja dat maaket, aurdat jen fan di Jungen di üđer ek ütbitaali ken, wan di Aalern ek muar diar sen.

Masi Lir sen fan aural üp't Fastlön kemen, aurdat di ön Muasem uuni wel. Dit sen sa fuul wesen, dat di leest Lir wat ark Dai Sölring snaket, twungen wiar, muar en muar Dütsk tö snaki.

Sa jeft dit ön Muasem deling "Mooderspraaklers" fan aur soowentig Jaaren, wat bluat jit Dütsk snaki.

Söl heer man en rocht aktiif Foriining. Hat es fuar des Lir en rocht "Sysiphus-Aarber" en bring di Jungen fan di Lir, wat twuntig Jaaren fuaroff tö Söl kemen sen, en bet wat Sölring bi.

Hat sjocht üt, üs wan fuul fan des Lir eeđer di Wert luki, wat iin ön san ual Kultuur tö finj es.

 Diili fan Muasem 
 En "Rundfaart" 
 Diil I: Rochts om 
Muasem es ombi tri Kilometers lung (Fan Weesten tö Uasten)en ombi tau Kilometers brēr.

"Gurtmuasem" es di Diil, hur em iin ön't Tērp köört, wan em fan Ārichsem kumt. 

Hat es töhopkemen fan "Klaampshörn", "Skelinghörn" en dit ual Gurtmuasem.

Wan em üp di Tērpstig förterköört, da kumt achter ombi jen Kilometer di "Hof-Galerie", wat jer en Hotel wesen es hur di Jungen tö Piđersdai wiar en hur uk Ringruar wesen es. 

Diar giar Gurtmuasem laangsem töjen, en da kumt em hentö "Litjmuasem". Achter di Hüüsinger fan Litjmuasem kumt en gurt Golfplaats, wat al tö "Nösi" jert, di Nöös fan Söl ön Uasten.

Gurtmuasem, Litjmuasem en Nösi gung bit hentö di Nuurderkant, wat hentö Uasten dit Klef uur. Di Klef jert tö Nösi.

Wan em ek hentö Nösi wel, ken em bi dit Jen fan Litjmuasem rochts om köör, hok hunert Meters hentö di Dik en da weđer rochts, sa dat em töbeek tö Weesten köört.

Sa kumt em hentö "Uasterjen". Dit sen hok langi Straaten, wat üp di Süđersiir achter di Dik langs gung. 

Achter ombi en Kilometer kumt em aur di Sērkwai, en diar bigent "Wal". Wal heer uk tau Diilen, Liiger Wal en Hooger Wal. 

Wan em langsen förter hentö Weesten köört, kumt em döör en mal gurt Meesk-Lönskep weđer hentö Ārichsem.

Mesken es em nü uk warem uuren, wan em me Rad köört es. 

Da ken em ön't Weesterjen fan Muasem lefts om köör. Bi di Dik es en Baaristair me Strönkoreven tö finj.

 Diil II: Lefts om 

Ik sen diar jit ek tö kemen. Wet DÜ dit ek skriif?

 Luki uk jir 
Teenkstairen ön Muasem
Biike ön Muasem 2008, Klaus Mungard.
Histoori en Straatnaamen.
Di Friisen fan Muasem
Üđer Tērper üp Söl

Muasem